Siden Malmö FF startet med organisert fotball, har mer enn 450 spillere spilt seriekamper for klubben. Mange av spillerne har tilbragt kun en kortere periode av deres karriere i Malmö FF før de har forsøkt seg for andre klubber; noen av spillerne har fått deres karrierer avbrutt av skader, mens andre har forlatt klubben av andre årsaker. Jari Litmanen gikk til klubben etter å ha hatt en suksessrik karriere i ulike europeiske klubber, blant disse nederlandske Ajax. Litmanens to år i klubben ble imidlertid slutten på hans karriere, da han hadde vedvarende skadeproblemer. Igor Sypniewski, som kom til klubben i forkant av 2004-sesongen, spilte kun åtte kamper og scoret to mål, da han fikk kontrakten terminert som følge av samarbeidsproblemer med klubbens ledelse.